text: [{"text_idx": "#000002", "text": "Ta\u00f0 avmarkar i\u0301 sja\u0301lvum s\u00e6r sera no\u0301gv, hvussu no\u0301gv kann endurny\u0301tast, men To\u0301rshavnar kommuna sigur, at alt ny\u0301tiligt er fari\u00f0 v\u00e6l u\u0301t u\u0301r hu\u0301sinum"}, {"text_idx": "#000004", "text": "Men i\u0301 veruleikanum vo\u0301ru Stella Maris-hu\u0301sini v\u00e6l og vir\u00f0iliga t\u00f8md, a\u0301\u00f0renn tey vo\u0301r\u00f0u rivin ni\u00f0ur, sigur To\u0301rshavnar kommuna."}, {"text_idx": "#000005", "text": "Ein av h\u00f8vu\u00f0sors\u00f8kunum fyri at ri\u0301va Stella Maris-bygningin ni\u00f0ur var, at bygningurin var uppetin av fy\u0301ri. Ta\u00f0 avmarkar i\u0301 sja\u0301lvum s\u00e6r sera no\u0301gv, hvussu no\u0301gv kann endurny\u0301tast, og eisini, hvussu no\u0301gv kann flytast u\u0301r bygninginum."}, {"text_idx": "#000006", "text": "- A\u0301\u00f0renn sa\u0301ttma\u0301li var\u00f0 gj\u00f8rdur vi\u00f0 HVT um ni\u00f0urt\u00f8ku, sto\u0301\u00f0 bygningurin to\u0301mur i\u0301 eitt ha\u0301lvt a\u0301r. Teir lutir, sum Barna- og ungdo\u0301msdeildin kundi endurny\u0301ta a\u00f0rasta\u00f0ni, vo\u0301r\u00f0u i\u0301 ti\u0301 ti\u0301\u00f0arskei\u00f0num tiknir u\u0301r bygninginum."}, {"text_idx": "#000007", "text": "- Si\u0301\u00f0ani HVT fekk heildararbei\u00f0st\u00f8kuna, hava teir gj\u00f8rt fleiri avtalur vi\u00f0 avtakarar av td. trappum, v\u00f8skum, vindeygum og \u00f8\u00f0rum tilfari. Ta\u00f0 vi\u0301sir seg ti\u0301verri, at fleiri av myndunum, sum eru a\u0301 sosialu mi\u00f0lunum, eru myndir av tilfari, sum var fra\u0301sortera\u00f0 til avheintingar, sigur Johan Syderb\u00f8, lei\u00f0ari a\u0301 bygningsdeildini hja\u0301 To\u0301rshavnar kommunu."}, {"text_idx": "#000009", "text": "- Sankta Jo\u0301sef, sum skuldi lata v\u00f8ggustovu upp eftir summarfri\u0301ti\u0301\u00f0ina, komu si\u0301\u00f0an i\u0301 Stella Maris at taka alt ta\u00f0, tey kundu ny\u0301ta."}, {"text_idx": "#000010", "text": "- Somulei\u00f0is fo\u0301r ymiskt til Lonirnar i\u0301 Hoyd\u00f8lum og til Dagstovnin a\u0301 L\u00f8gmannabreyt. Haraftrat var Rey\u00f0i Krossur inn a\u0301 go\u0301lvi\u00f0 eftir leikum til teirra mo\u0301tt\u00f8kuhu\u0301s, og Kvinnuhu\u0301si\u00f0 fekk no\u0301gvar kassar av leikum og bo\u0301kum til b\u00f8rnini."}, {"text_idx": "#000011", "text": "- Tey seinastu, sum komu inn a\u0301 go\u0301lvi\u00f0 i\u0301 Stella Maris, vo\u0301ru tey hja\u0301 Dugna, sum komu vi\u00f0 teirra sto\u0301ra v\u00f8ruvogni at taka alt ta\u00f0, tey kundu endurny\u0301ta, sigur Jeanette Joensen."}, {"text_idx": "#000012", "text": "Ta\u00f0 kunnu vera no\u0301gvar ors\u00f8kir til, at okkurt hevur ligi\u00f0 eftir. Avgamlar rusta\u00f0ar su\u0301kklur og fuktfongdir vognar og m\u00f8blar, sum ongin ynskti s\u00e6r orsaka\u00f0 av fukt og vanda fyri fy\u0301ri. I\u0301 veruleikanum var alt ny\u0301tiligt fari\u00f0 v\u00e6l u\u0301t u\u0301r hu\u0301sinum."}, {"text_idx": "#000013", "text": "Les eisini: V\u00f8ggustova rivin ni\u00f0ur i\u0301 skundi: Dukkur, vask, su\u0301kku og anna\u00f0 la\u0301 eftir"}]